Mukim Sanglang, Kedah

Mukim Sanglang (; ; ) ialah sebuah mukim (daerah kecil) dalam kawasan pentadbiran Daerah Kubang Pasu, di utara negeri Kedah, Malaysia. Mukim ini mempunyai penduduk seramai 11,891 orang, iaitu seramai 5,959 orang penduduk berjatina lelaki dan 5,932 orang penduduk berjantina perempuan pada tahun 2010.

Sejarah 
Persempadaan Mukim Sanglang bersama-sama mukim lain dalam Daerah Kubang Pasu telah diwartakan pada tahun 1956.

Geografi 

Mukim Sanglang terletak barat Daerah Kubang Pasu berhadapan dengan Selat Melaka. Ia bersempadan dengan mukim lain iaitu Mukim Sanglang dalam kawasan pentadbiran negeri Perlis di uatara, Mukim Pering dan Mukim Kepelu di timur laut, Mukim Ah di timur, Mukim Putat di tenggara dan Mukim Jerlun di selatannya.

Kawasan mukim ini mempunyai keluasan keseluruhan mencapai  dan dibahagikan kepada beberapa buah zon kawasan seperti bandar, pekan, kampung dan taman perumahan. Manakala untuk keluasan mukim sebenar (tidak merangkumi kawasan pekan yang telah diwarta dalam sistem pecaman lot tanah (Unique Parcel Identifier; UPI) seperti Pekan Sanglang, Pekan Kuala Sanglang, dan Pekan Kerpan) ialah .

Pentabdiran 
Mukim Sanggang dipimpin oleh seorang penghulu mukim; pemegang jawatan semasa ialah Encik Sazali bin Shafie. Pejabat penghulunya terletak di Kampung Sanglang.

Pekan 
Terdapat tiga pekan dalam pentadbiran Mukim Sanglang, iaitu:

Kampung 
Terdapat 31 buah kampung dalam pentadbiran Mukim Sanglang, iaitu:

Taman perumahan 
Terdapat satu buah kawasan perumahan dalam pentadbiran Mukim Sanglang, iaitu:

Demografi 
 

Berdasarkan Banci Penduduk dan Perumahan Malaysia 2010, kawasan Mukim Sanglang (termasuk Pekan Kuala Sanglang, Pekan Sanglang dan separuh Pekan Kerpan) mempunyai jumlah penduduk seramai 11,891 orang dengan pecahan jantina iaitu 5,959 orang penduduk berjatina lelaki dan 5,932 orang penduduk lagi berjantina perempuan. Seramai 11,786 orang yang berwarganegara Malaysia dan 105 orang bukan warganegara Malaysia tinggal di Mukim Sanglang. Bumiputera ialah kaum majoriti atau paling banyak yang bermastautin di Mukim Sanglang dengan jumlah penduduk mencecah 10,611 orang, dengan pecahan 10,600 orang ialah orang Melayu dan selebihnya ialah bumiputera lain seperti Siam dan Orang Asli. Selain itu, terdapat 778 orang yang berbangsa Cina, dan 385 orang berbangsa lain-lain menetap di Mukim Sanglang. Kaum minoriti di Mukim Sanglang ialah kaum India dengan jumlah penduduk seramai 12 orang sahaja. Terdapat 3,242 buah isi rumah dan 4,069 buah tempat kediaman dalam Mukim Sanglang pada tahun 2010.

Mengikut bancian pada tahun 2000 yang dijalankan oleh Jabatan Perangkaan Malaysia, kawasan Mukim Sanglang termasuk Pekan Kuala Sanglang, Pekan Sanglang dan separuh Pekan Kerpan mempunyai jumlah penduduk seramai 10,054 orang dengan 9,987 orang ialah warganegara Malaysia dan 67 orang bukan warganegara Malaysia. Seramai 4,946 orang ialah berjantina lelaki manakala selebihnya iaitu 5,112 orang ialah berjantina perempuan. Bumiputera ialah kaum majoriti di Mukim Sanglang iaitu seramai 8,860 orang, merangkumi 8,858 ialah orang Melayu dan dua orang ialah bumiputera lain. Sebanyak 1,021 orang berbangsa Cina yang menetap sekitar kawasan Mukim Sanglang, menjadikan kaum kedua terbanyak menduduki di Mukim Sanglang, diikuti 98 orang ialah berbangsa lain-lain dan lapan orang ialah kaum India, menjadikan kaum terkecil menetap di Mukim Sanglang. Pada tahun 2000, terdapat 2,231 buah isi rumah dan 2,389 buah tempat kediaman yang direkodkan.

Pengangkutan

Rangkaian jalan raya 
Terdapat satu jalan persekutuan dan dua jalan negeri yang merentasi Mukim Sanglang, iaitu:

Rangkaian pengangkutan awam 
myBAS Perlis yang dikendalikan sepenuhnya oleh MARA Liner, laluan bas utama T13 dari Terminal Bas Bukit Lagi di Kangar ke Terminal Bas Shahab Perdana di Alor Setar, berkhidmat sekitar Mukim Sanglang, dengan kekerapan (frekuensi) bas 1 jam 45 minit. Bas myBAS Perlis T13 berkhidmat setiap hari bermula Ahad sehingga Sabtu.

Lihat juga 
 Daerah Kubang Pasu

Rujukan 

Sanglang